CELEX: C2007/283/19
Language: mt
Date: 2007-11-24 00:00:00
Title: Kawża C-394/07: Talba għal deċiżjoni preliminari mressqa mill-Corte d'appello di Milano (l-Italja) fit- 22 ta' Awwissu 2007 — Marco Gambazzi vs DaimlerChrysler Canada Inc., CIBC Mellon Trust Company

24.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 283/11
            
         Talba għal deċiżjoni preliminari mressqa mill-Corte d'appello di Milano (l-Italja) fit-22 ta' Awwissu 2007 — Marco Gambazzi vs DaimlerChrysler Canada Inc., CIBC Mellon Trust Company
   (Kawża C-394/07)
   (2007/C 283/19)
   Lingwa tal-kawża: It-Taljan
   Qorti tar-rinviju
   Corte d'appello di Milano
   Partijiet fil-kawża prinċipali
   
      Rikorrent: Marco Gambazzi
   
      Konvenuti: DaimlerChrysler Canada Inc., CIBC Mellon Trust Company.
   Domandi preliminari
   
               1)
            
            
               Il-qorti ta' Stat li quddiemha titressaq talba għal eżekuzzjoni tista', abbażi tad-dispożizzjoni dwar l-ordni pubbliku esposta fl-Artikolu 27(1) tal-Konvenzjoni ta' Brussell, tieħu in kunsiderazzjoni l-fatt li l-qorti ta' l-Istat li tat id-deċiżjoni rrifjutat li tagħti, lil parti li tilfet, il-possibbiltà ta' difiża wara l-adozzjoni ta' digriet ta' esklużjoni (debarment) skond il-kundizzjonijiet esposti iktar 'il fuq,
            
         
               2)
            
            
               jew l-interpretazzjoni ta' din id-dispożizzjoni, moqrija flimkien mal-prinċipji li jirriżultaw mill-Artikoli 26 et seq tal-Konvenzjoni ta' Brussell, dwar ir-rikonoxximent reċiproku u l-eżekuzzjoni tas-sentenzi fil-Komunità, tipprekludi lill-qorti nazzjonali milli tikkunsidra li kawża ċivili, li matulha waħda mill-partijiet ġiet miċħuda l-eżerċizzju tad-drittijiet tad-difiża permezz ta' digriet ta' esklużjoni mogħti mill-qorti minħabba nuqqas ta' eżekuzzjoni minn din il-parti ta' inġunzjoni li hija kienet tat, tmur kontra l-ordni pubbliku fis-sens ta' l-Artikolu 27(1) ta' l-imsemmija Konvenzjoni?